﻿Activitatea managerială la nivelul şcolii Conducerea unei unităţi, indiferent de domeniu, presupune exercitarea unor funcţii cum sunt: diagnoza, prevederea, decizia, planificarea, organizarea, coordonarea, controlul, îndrumarea, evaluarea şi altele Astfel, conducătorii trebuie să fie pregătiti în domeniul managerial şi cu experienţă în domeniul învăţământului şi al educaţiei În învăţământ arta conducerii este foarte importantă întrucât pune în evidenţă mai bine personalitatea conducătorului, iar exemplul său personal are un rol esenţial în realizarea obiectivelor stabilite pentru unitate Arta de a conduce reprezintă de fapt arta de a lucra cu oamenii, adică dimensiunea nou, modernă şi distinctă a conducătorului de unitate de învăţământ Pentru a lucra cu elevii şi cadrele didactice, conducătorii din învăţământ au nevoie de cunoştinţe speciale din domeniul educaţiei adulţilor, copiilor, tinerilor Succesul managerului din învăţământ depinde de capacitatea de a orienta, organiza, îndruma şi motiva colaboratorii, subalternii pentru realizarea optimă a obiectivelor propuse Specific şcolii este faptul că managerul conduce două mari categorii de oameni, respectiv elevi şi cadre didactice Aceasta presupune pentru manager o adoptare permanentă a principiilor managementului, a stilului de conducere, a capacităţii de înţelegere etc , în funcţie de segmentul la care se referă problemele şcolii Managerul este dator să instaureze în şcoală un climat favorabil muncii, asigurând o stare de spirit cât mai bună pentru desfăşurarea activităţilor într-un mod plăcut, eficient, cu randament şi satisfacţii maxime Recunoaşterea de către manager a muncii bine făcute de subalterni şi acordarea sprijinului exact atunci când este nevoie, determină creşterea încrederea în forţele proprii şi dorinţa de realizare a sarcinilor cât mai bine Un bun manager trebuie să dea dovadă de bune calităţi profesionale, organizatorice, experienţă în conducerea învăţământului, stăpânirea legislaţiei şcolare, bun pedagog, animator al colectivului – calităţi care îl transformă în lider al grupului din care face parte Atunci când liderul grupului este acelaşi cu conducătorul grupului putem vorbi despre un management profesional desfăşurat într-o atmosferă echilibrată, fără conflicte şi probleme manageriale Pentru conducător va fi mult mai comod managementul grupului, întrucât subalternii îl consideră exponentul lor pe care trebuie să-l urmeze şi în care au deplină încredere Rolul managerilor şcolari văzut ca un model de comportare asociat poziţiei sociale respective, reprezintă aşteptările membrilor organizaţiei faţă de manager Astfel managerul are rolul de: - reprezentant al comunităţii educative; - preşedinte al Consiliului Profesoral şi al Consiliului de Administraţie; - ordonator de credite; - decident; - organizator; - mediator; - evaluator; - membru al comunităţii educative şi locale; - cetăţean Faţă de aceste roluri, managerul şcolar exercită anumite competenţe: - decizională; - profesioanlă; - juridică; - psihopedagogică şi sociologică; - economico-financiară şi administrativ-gospodărească; - managerială; - culturală; - social-morală Studiind profund activitatea unui grup de manageri, Henry Mintzberg a identificat zece roluri diferite pentru managerul şcolar care cuprind toate activităţile acestuia Cele zece roluri le-a grupat în trei mari categorii: elaborarea de decizii, prelucrarea informaţiilor şi angajarea de relaţii interpersonale Rolurile informaţionale ale managerului sunt: - monitor; - difuzor; - purtător de cuvânt Rolurile interpersonale sunt: - figură reprezentativă; - lider; - legătură Roluri decizionale: - iniţiator; - factor de soluţionare a perturbărilor; - factor de alocare a resurselor; - negociator Calităţi şi abilităţi manageriale pentru un manager profesionist În literatura de specialitate se specifică şi câteva calităţi şi abilităţi manageriale absolut necesare unui manager Acestea sunt: - intelectuale – gândire logică, capacitate de conceptualizare, capacitate de diagnoză etc ; - antreprenoriale – capacitate de decizie, proactivitate etc ; - socio-emoţionale – va ţine cont de tendinţele majore ale managementului şi ale vieţei politico-economice autocontrol, spontaneitate, obiectivitate în perceperea şi judecarea altora, autoestimare corectă, capacitate de rezistenţă şi adaptabilitate etc ; - interpersonale – încredere, centrarea pe dezvoltarea celorlalţi, capacitatea de ai influenţa pe ceilalţi, capacitatea de ai asculta şi de a lua în considerare alte păreri, comunicarea facilă, atitudinea pozitivă, capacitatea de a controla şi altele Dezvoltarea manageriala şi sociala a determinat: - stilul managerial autoritar a devenit din ce în ce mai puţin utilizat; - numărul nivelurilor manageriale scade; - ponderea atribuţiilor delegate creşte; - retribuirea este strâns legată de performanţe sau rezultate; - creşte ponderea managementului în echipă; - managerii sunt supuşi tot mai mult unui proces continuu de învăţare; - managementul se ocupă tot mai mult de resursele umane; - se tinde spre o profesionalizare a managerului; - dezvoltarea managerială proprie cade în sarcina managerului, apreciind singur variante de formare; - creşte rolul motivării În aceste condiţii managerii viitorului vor trebui să dobândească noi calităţi şi abilităţi cum ar fi: - adaptare la schimbare şi la un management performant; - o gândire strategică asupra organizaţiei ca întreg şi pe termen lung; - orientare către „calitate totală”; - utilizarea eficientă a resurselor financiare; - facilitarea contribuţiei membrilor echipei manageriale la luarea deciziilor; - înţelegerea rolului informaţiei; - coerenţă şi perfecţiune în comunicarea verbală; - asumarea riscurilor în elaborarea deciziilor Stiluri de conducere şi personalitatea managerilor – manageri profesionişti Potrivit precizărilor făcute de Ana Tucicov Bogdan „personalitatea este sinteza particularităţilor psiho-individuale în baza căreia ne manifestăm specific, deosebindu-ne unul de altul” Personalitatea îşi pune foarte mult amprenta asupra stilului de conducere al fiecărui manager, atât din punct de vedere temperamental, cât şi din punct de vedere al caracterului, aptitudinilor etc Pentru un manager performant este foarte importantă şi necesară o investigare amplă, complexă şi profundă asupra personalităţii unui manager, pentru a putea surprinde şi influenţa caracteristicile de care depind performanţele în activitatea managerială Stilul de conducere se menţionează în literatura de specialitate a fi modul propriu, specific, de a acţiona în vederea atingerii obstacolelor propuse Stilul de conducere a fost analizat în timp şi s-au stabilit o serie de tipuri Având în vedere un aspect deosebit de important al managementului şi anume relaţiile conducătorului cu subordonaţii, s-au stabilit următoarele stiluri de conducere: - autoritar sau autocriatic - democratic sau participativ - liberal sau permisiv Cercetările au demonstrat că grupările conduse autoritar şi cele conduse democratic au performanţe apropiate, iar în grupul condus permisiv a obţinut performanţe mai scăzute De asemenea grupul condus autoritar, în absenţa conducătorului tinde să scadă productivitatea muncii, iar cel condus democratic aceasta rămâne neschimbată Ceea ce este foarte interesant este că grupul condus permisiv are o tendinţă vizibilă de creştere a productivităţii muncii, în absenţa conducătorului Explicaţia acestor comportamente constă în aceea că grupul condus autoritar aşteaptă toate comenzile de la manager, căruia îi aparţin toate iniţiativele, cel condus democratic munceşte un timp fără a avea nevoie de conducător, cu un randament relativ constant, deoarece membrii grupului nu pun foarte mult accent pe iniţiativele conducătorului, iar grupul condus permisiv înregistrează creşteri de productivitatea muncii în lipsa conducătorului deoarece acesta se implică puţin în activitate, iar membrii grupului sunt obişnuiţi să lucreze singuri, să aibă iniţiativă şi să-şi organizeze cât mai bine activitatea Cercetătorii timpului au ajuns la concluzia că stilul democratic, participativ de conducere este cel mai preferat de manageri, având şi cele mai multe avantaje Acest stil presupune consultarea echipei manageriale, a colaboratorilor în problemele importante, stimulează iniţiativa şi implicarea în activităţile unităţii, iar adoptarea deciziei în cadrul echipei manageriale asigură un climat de cooperare potrivit unui management performant la nivelul unităţii Un bun conducător adoptă un stil de conducere diferenţiat în funcţie de problemele şi situaţiile concrete cu care se confruntă dar şi în funcţie de grupul pe care îl conduce, respectiv de personalitatea, iniţiativa, caracterul, pregătirea, aspectele sociale, materiale etc ale acestuia Stilul de conducere situaţional bazat pe sarcini, consultări îi permite subalternului să aleagă modul de îndeplinire a sarcinilor în funcţie de natura problemei pe care o are De asemenea, conducătorul va aprecia modul în care îi va cere subalternului îndeplinirea sarcinii Stilul de conducere situaţional îmbină avantajele stilului autoritar cu cel participativ şi în majoritatea cazurilor s-a dovesit a fi eficient, de calitate Cu toate acestea există pericolul apariţiei abuzului de putere şi a derapajelor comunicaţionale Pentru sistemul educaţional se pretează cel mai bine abordarea stiluluide conducere situaţional Câteva din cerinţele şi caracteristicile unui manager profesionist sunt sintetizate de cercetatorii în domeniu astfel: - sănătos fizic şi psihic - rezistent la efort intelectual şi stres - energic şi perseverent - hotărât - responsabil - vizionar - altruist - loial, competent, model de comportament, inteligent şi cult, deschis către nou şi capabil să comunice cu cei din jur şi să stabilească contacte în folosul şcolii Un manager performant va trebui să îmbine aceste cerinţe cu intuiţie, bun simţ, talent organizatoric, o bună pregătire teoretică şi practică în domeniul managementului Managerul profesionist va îmbina: roluri, competenţe, capacităţi, cunoştinţe, deprinderi, abilităţi pentru a aplica un management de calitate la nivelul unităţii de învăţământ Cel mai bun stil abordat de un manager este cel care se potriveşte situaţiei şi rezolvarea acestea apare în cel mai scurt timp şi în cele mai optime şi eficiente condiţii Managerul deţine prin funcţia sa o anumită doză de autoritate formală, în virtutea căreia el poate da instrucţiuni, lua decizii, da sancţiuni şi recompense În timp s-a dovedit că managerii trebuie să se bazeze mai puţin pe autoritate formală şi să găsească alte mijloace de a influenţa comportamentul subalternilor Cum poţi ajunge un manager eficient Pentru a deveni un manager eficient trebuie: - claritate în gândire, în stabilirea obiectivelor şi în transmiterea acestora subordonaţilor - capacitatea de a comunica eficient cu oamenii - să inspiri încredere - să ai grijă de oamenii cu care lucrezi, să-i respecţi, să le creezi oportunităţi şi să-i pui în valoare dându-le împuterniciri - încredere în sine - nevoie de putere - viziune Dan Abăcioaiei şi Adina Andrei în Ghidul Directorului de Şcoală precizează şapte calităţi ale managerului în educaţie: 1 Să fii vesel şi optimist 2 Să fii deschis şi entuziast 3 Să fii un bun ascultător 4 Să ai puncte de vedere bine fondate şi argumentate 5 Să ai capacitatea de ai lăuda pe ceilalţi şi de a te autoanaliza cu atenţie pe tine 6 Să ai abilitatea de a administra schimbările 7 Să ai o filozofie educaţională clară şi să dai un bun exemplu personal Adevăratul rol al managerului eficient este de a le inspira subordonaţilor dorinţa de a fi cei mai buni asigurându-le condiţii pentru a face tot ce pot mai bine, într-o competiţie permanentă cu ceilalţi dar şi cu ei însuşi Un manager eficient acţionează pentru perfecţionarea colaboratorilor, evită pedepsirea lor atunci când greşesc, evită stresarea acestora, încearcă să-i ajute în depăşirea momentelor dificile Cercetările au dovedit că soluţiile cele mai bune în management tind să ţină de bunul simţ Cu toate acestea este foarte dificilă introducerea bunului simţ în practica comună Conform celor doi autori citaţi mai sus, managementul este o atitudine, un mod de viaţă, având la bază dorinţa reală de a lucra cu oamenii şi de ai ajuta să aibă succes, iar organizaţia să prospere Managementul este un proces de iniţiere de lungă durată, care nu se termină după un curs de formare Managementul este o profesie dedicată oamenilor 